PROJEKTS

LATVIJAS REPUBLIKAS MINISTRU KABINETS

2019. gada Noteikumi Nr.

Rīgā (prot. Nr.   .§)

**Noteikumi par ārstniecības personu apmācības programmas saturu un apmācības nodrošināšanas kārtību konsultāciju sniegšanā grūtniecēm, kuras vēlas mākslīgi pārtraukt grūtniecību**

Izdoti saskaņā ar Seksuālās un reproduktīvās

 veselības likuma [5. panta](https://likumi.lv/ta/id/44108-arstniecibas-likums#p9.1) piekto daļu

1. Noteikumi nosaka ārstniecības personu apmācības programmas saturu un apmācības nodrošināšanas kārtību konsultāciju sniegšanā grūtniecēm, kuras vēlas mākslīgi pārtraukt grūtniecību.

2. Apmācību procesu nodrošina Izglītības iestāžu reģistrā reģistrēta izglītības iestāde (turpmāk – apmācīttiesīga institūcija).

3. Apmācību programmu, atbilstoši šo noteikumu 1. pielikumam, pasniedz:

3.1. sertificēts ginekologs, dzemdību speciālists vai ģimenes ārsts – apmācību programmas 1. daļu;

3.2. attiecīgajā jomā kompetents speciālists – apmācību programmas 2. daļu.

4. Apliecību par apmācību programmas apgūšanu atbilstoši šo noteikumu [2. pielikumam](https://likumi.lv/ta/id/273895#piel2) izsniedz apmācīttiesīga institūcija.

5. Apliecība ir derīga piecus gadus no tās izsniegšanas dienas. Apliecību atkārtoti izsniedz pēc apmācību programmas atkārtotas apgūšanas.

6. Noteikumi stājas spēkā 2019. gada 1. jūnijā.

Ministru Prezidents A. K. Kariņš

Veselības ministre           I. Viņķele

Iesniedzējs: veselības ministre I. Viņķele

Vīza: valsts sekretāre D. Mūrmane -Umbraško